CELEX: 62021TN0129
Language: et
Date: 2021-03-01 00:00:00
Title: Kohtuasi T-129/21: 1. märtsil 2021 esitatud hagi – Colombani versus Euroopa välisteenistus

10.5.2021   
            
            
               ET
            
            
               Euroopa Liidu Teataja
            
            
               C 182/59
            
         
      1. märtsil 2021 esitatud hagi – Colombani versus Euroopa välisteenistus
      (Kohtuasi T-129/21)
      (2021/C 182/79)
      Kohtumenetluse keel: prantsuse
      
         Pooled
      
      
         Hageja: Jean-Marc Colombani (Auderghem, Belgia) (esindaja: advokaat N. de Montigny)
      
         Kostja: Euroopa välisteenistus
      
         Nõuded
      
      Hageja palub Üldkohtul:
      
                  —
               
               
                  tühistada 6. juuli 2020. aasta kirjaga kätte toimetatud ja personalidirektori allkirjastatud otsus, millega Euroopa välisteenistus lükkas tagasi hageja kandidatuuri ELi delegatsiooni Kanadas juhi ametikohale;
               
            
                  —
               
               
                  tühistada 17. aprilli 2020. aasta kirjaga kätte toimetatud ja personalidirektori allkirjastatud otsus, millega Euroopa välisteenistus lükkas tagasi hageja kandidatuuri Lähis-Ida ja Põhja-Aafrika piirkonna eest vastutava juhataja ametikohale;
               
            
                  —
               
               
                  tühistada Euroopa välisteenistuse otsus jätta kaebus R/353/20 rahuldamata;
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja viis väidet.
      
                  1.
               
               
                  Esimese väite kohaselt on hageja kui riigi diplomaadi kandidatuuri tagasilükkamine ning hagiavalduses nimetatud vaba ametikoha teated, mis puudutavad Lähis-Ida ja Põhja-Aafrika piirkonna eest vastutava juhataja ametikohta (vaba ametikoha teade 2020/48) ja Kanadas asuva delegatsiooni ametikohta (vaba ametikoha teade 2020/134), õigusvastased.
               
            
                  2.
               
               
                  Teise väite kohaselt on tehtud ilmne hindamisviga, mis puudutab valikukriteeriumit seoses vähemalt kaheaastase töötamise kogemusega keskastme juhi või samaväärsel ametikohal.
               
            
                  3.
               
               
                  Kolmanda väite kohaselt on rikutud võrdse kohtlemise ja diskrimineerimiskeelu põhimõtet, õiguskindluse ja etteennustatavuse põhimõtet osas, milles hageja töökogemust hinnati kitsalt, samas kui teiste kandidaatide suhtes näidati üles paindlikkust, ning rikutud on Euroopa Liidu ametnike personalieeskirjade artiklit 27.
               
            
                  4.
               
               
                  Neljanda väite kohaselt on tehtud ilmne viga hageja palgaastme hindamisel ja rikutud põhimõtet, et keegi ei või tugineda oma süülisele käitumisele.
               
            
                  5.
               
               
                  Viienda väite kohaselt on tehtud ilmne viga hageja täidetud ülesannete liigitamisel.